L’Ajuntament de Sagunt rep els esportistes del Campus DI de la Fundació València CF
26 de juny 2018

​ ![](/media/dz3hs04n/33img_6876_cuerpo.jpg)

L'Ajuntament de Sagunt ha rebut este matí els integrants del Campus Di, el campus per a persones amb diversitat funcional creat per la Fundació València CF, i que es realitza a Sagunt esta setmana.  
  
El Campus DI és un projecte de la Fundació València CF destinat al fet que persones amb diversitat funcional i intel·lectual realitzen activitats esportives durant cinc dies. En esta edició, la número quatre, el campus s'ha traslladat al Nou Camp de Morvedre, seu de l'Atlético Saguntino. El campus ja està en marxa des d'ahir, 25 de juny, i es perllongarà fins al 29 de juny.

![](/media/fs1dhwz2/33img_6880_cuerpo.jpg)  
  
 

A la recepció han assistit el regidor d'Esports, Miguel Chover; la regidora de Turisme, Natalia Antonino; i l'alcalde de Sagunt, Quico Fernández, així com els participants i monitors del Campus DI. La recepció ha tingut lloc en el Saló de Plens de l'Ajuntament de Sagunt a les 12.15 hores.

  
El primer torn de paraula ha sigut per a l'edil, que s'ha dirigit als participants dient-los que “**el que vosaltres feu és una passada, i el que fa la Fundació del València CF és d'allò més important**”. A més, Chover ha remarcat que “**l'esport és per a tots, per a cadascú dins de les seues possibilitats**”, i que com a esportistes “**seguiu practicant esport, perquè estic convençut que açò us farà més feliços**”.

![](/media/2bydxvps/33img_6893_cuerpo.jpg)  
  
 

L'alcalde també ha felicitat el València CF per esta iniciativa i ha subratllat que fan falta més projectes així “**perquè tothom faça tot el que vulga fer, perquè tots som iguals**”. Finalment, Fernández s'ha acomiadat de tots els esportistes: “**esperem que torneu, i que us vaja molt bé en la vida i sigueu molt feliços**”. Després, la regidora de Turisme ha repartit uns obsequis als assistents.

![](/media/fbch5dwk/33img_6894_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-els-esportistes-del-campus-di-de-la-fundacio-valencia-cf/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-els-esportistes-del-campus-di-de-la-fundacio-valencia-cf/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-els-esportistes-del-campus-di-de-la-fundacio-valencia-cf/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-els-esportistes-del-campus-di-de-la-fundacio-valencia-cf/)